《舍弟以诗贷粟邵叔旸次其韵》
宋代·李弥逊

于陵三咽不待糁，重义轻身诚果敢。首阳一死甘如饴，未觉此身真壈坎。

丈夫有志穷益坚，肯为猩唇贱昌歜。高门下箸罗甘珍，大脔觜拌不供啖。

吾侪朝饭不谋夕，惟有生刍缘我斩。富当学礼贫忌测，莫遗羁愁到颜色。

两公虽槁道则腴，每食空多信何益。纵令日兴费万钱，大似鹓雏见鸱嚇。

我今藜藿还苦并，尚喜刚肠柰烧炙。自营半饱固已劳，忍取畿人重三尺。

去年避贼奔如流，百区不易金一钩。县官布德速置邮，奉行一律亡劣优。

但知搜粟逃身尤，吁嗟富民思故侯。

作者简介：李弥逊（1085～1153）字似之，号筠西翁、筠溪居士、普现居士等，吴县（今江苏苏州）人。大观三年（1109）进士。高宗朝，试中书舍人，再试户部侍郎，以反对议和忤秦桧，乞归田。晚年隐连江（今属福建）西山。所作词多抒写乱世时的感慨，风格豪放，有《筠溪乐府》，存词80余首。